**Tisztelt Családláncos szervezetek!**

A Házasság hete programsorozatba való közös bekapcsolódásokat megköszönve szeretnénk tájékoztatni benneteket, hogy a Szövetség a Közös Célokért gondozásában, a Jóindulat Polgári Társulással és a Keresztény Ifjúsági Közösségekkel való együttműködésben elkészült **A család könyve**.

A Családlánc felvidéki szervezeteit bevonva, a Kárpát-medencei Családszervezetek Szövetsége támogatásával szeretnénk a könyvet eljuttatni a családokhoz, és biztosítani a folyamatos utánnyomtatást. Most összesen ezer példányban adjuk ki a könyvecskét, tehát nem jut minden érdeklődőnek … A későbbiekben azt tervezzük, hogy a gyermekeket keresztelők alkalmából adnánk a családoknak a könyvecskét.

Kérjük, hogy a bekapcsolódó szervezetek vezetőiként szólítsátok meg a helyi plébánost / lelkészt, hogy segítse munkátokat és járuljon hozzá, hogy most a Házasság hete alkalmából, melynek „Megtartó hűség” a mottója, az időtartamára való tekintettel, 2015. február 08-án vagy 15-én a szent mise keretében az áldás előtt / istentisztelet keretében felolvashassátok a könyvhöz készített ajánlót és a mise / istentisztelet végeztével a **jelenlévő házaspároknak** adjatok át belőle egy példányt.

Szeretnénk kérni benneteket, hogy szervezzétek meg, hogy legyen dokumentálva az esemény fényképekkel is, és a rendezvény után röviden írjátok az eseményről beszámolót számunkra és küldjétek el: hideghethyandrea@gmail.com mail címre, hogy nálatok hogyan reagáltak az emberek, milyen fogadtatásban részesült a könyv. A Felvidék.ma portálon szeretnénk a rendezvényekről a beszámolókat a megjelentetni felvidéki magyar közösség számára.

Jó munkát kívánunk!

Pogány Erzsébet

SZAKC igazgatója

Hideghéthy Andrea

SZAKC munkatársa

Mobil: +421 918 309 149

2015. február 04., Pozsony